[pic] | COMISIA EUROPEANĂ |

Bruxelles, 8.4.2010

COM(2010)149 final

PROIECT DE BUGET RECTIFICATIV NR. 3 LA BUGETUL GENERAL 2010

SITUAȚIA CHELTUIELILOR PE SECȚIUNI Secțiunea III - Comisia

PROIECT DE BUGET RECTIFICATIV NR. 3 LA BUGETUL GENERAL 2010

SITUAȚIA CHELTUIELILOR PE SECȚIUNI Secțiunea III - Comisia

Având în vedere:

- Tratatul privind funcționarea Uniunii Europene, în special articolul 314, precum și Tratatul de instituire a Comunității Europene a Energiei Atomice, în special articolul 106a,

- Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene[1], în special articolul 37,

- bugetul general al Uniunii Europene pentru exercițiul financiar 2010, adoptat la 17 decembrie 2009[2],

- proiectele de bugete rectificative nr. 1/2010[3] și 2/2010[4], ambele adoptate la 19 martie 2010,

- modificarea Regulamentului (CE) nr. 1905/2006[5] al Parlamentului European și al Consiliului din 18 decembrie 2006 de stabilire a unui instrument de finanțare a cooperării pentru dezvoltare,

Comisia Europeană prezintă autorității bugetare proiectul de buget rectificativ nr. 3 la bugetul 2010.

CUPRINS

1. Introducere 4

2. Măsuri de însoțire pentru sectorul bananelor 4

2.1 Motivele redistribuirii 5

2.2 Mobilizarea instrumentului de flexibilitate 9

3. Tabel recapitulativ pe rubrici ale cadrului financiar 10

MODIFICĂRI LA SITUAȚIA CHELTUIELILOR PE SECȚIUNI

Modificările la situația cheltuielilor pe secțiuni pot fi consultate pe site-ul EUR-Lex (http://eur-lex.europa.eu/budget/www/index-ro.htm). Cu titlu informativ, se atașează ca anexă la buget o versiune în limba engleză a modificărilor la această situație pe secțiuni.

1. INTRODUCERE

Proiectul de buget rectificativ nr. 3/2010 vizează creditele aferente instituirii finanțării destinate măsurilor de însoțire pentru sectorul bananelor în favoarea principalelor țări ACP furnizoare de banane, afectate de liberalizarea determinată de clauza națiunii celei mai favorizate, în cadrul Organizației Mondiale a Comerțului (OMC), ca urmare a propunerii de modificare a Regulamentului (CE) nr. 1905/2006.

Durata propusă a acestor măsuri este de patru ani (2010-2013), iar bugetul va fi de 190 de milioane EUR.

În 2010, o sumă de 75 de milioane EUR va fi alocată măsurilor de însoțire pentru sectorul bananelor în cadrul articolului bugetar 21 06 07 — Măsuri de însoțire pentru sectorul bananelor, creat în cursul procedurii bugetare 2010. Această sumă va fi înscrisă în rezervă în așteptarea adoptării modificării Regulamentului (CE) nr. 1905/2006[6], urmând să fie finanțată după cum urmează: 55,8 milioane EUR în credite de angajament provin din redistribuirea unor credite în cadrul rubricii 4, și 0,9 milioane EUR provin din marja de la rubrica 4, iar restul de 18,3 milioane EUR rezultă prin mobilizarea instrumentului de flexibilitate în 2010.

Impactul financiar net al prezentului buget rectificativ este de 19,2 milioane EUR în credite de angajament suplimentare, fără o cerere nouă de credite de plată.

2. MăSURI DE ÎNSOțIRE PENTRU SECTORUL BANANELOR

Uniunea Europeană se angajează să sprijine țările ACP în vederea adaptării la efectele cauzate de modificarea regimului său de import. Integrarea tuturor țărilor în curs de dezvoltare în sistemul comercial multilateral și în economia mondială este un obiectiv-cheie al UE în materie de dezvoltare. Prin urmare, Comisia Europeană propune să sprijine principalele țări ACP exportatoare de banane pentru a putea răspunde provocărilor cu care se vor confrunta, prin instituirea de măsuri de însoțire pentru sectorul bananelor.

Măsurile de însoțire pentru sectorul bananelor au în vedere sprijinirea adaptării țărilor ACP furnizoare de banane, afectate de liberalizarea aferentă clauzei națiunii celei mai favorizate, în cadrul OMC.

Acest program ar trebui să vizeze:

- sprijinirea adaptării și/sau restructurării sectoarelor dependente de exporturile de banane prin sprijin bugetar sau prin intervenții specifice;

- asigurarea de politici de adaptare socială, diversificarea economică sau investițiile în vederea îmbunătățirii competitivității, atunci când aceasta este o strategie viabilă, luând în considerare rezultatele și experiențele dobândite prin Sistemul special și prin Cadrul special de asistență pentru furnizorii tradiționali de banane din ACP.

2.1 Motivele redistribuirii

- 07 02 04 — Acțiune pregătitoare – Monitorizarea ecologică a bazinului Mării Negre și un Program-cadru european comun pentru dezvoltarea regiunii Mării Negre

Această acțiune pregătitoare continuă proiectul pilot – Monitorizarea ecologică a bazinului Mării Negre și un Program-cadru comun pentru dezvoltarea regiunii Mării Negre, creat în 2008, cu obiective similare.

În cadrul bugetelor 2008 și 2009, au fost sprijinite 2 proiecte implementate de Comisia Mării Negre, în valoare de 1 milion EUR, atât în 2008, cât și în 2009. Comisia Mării Negre este singura organizație, care, datorită competenței și structurii sale, poate garanta un dialog eficient în legătură cu poluare între țările riverane.

Proiectele sprijinite în 2008-2009 vizează:

- consolidarea cooperării instituționale în vederea ajungerii la un consens cu privire la tratarea problemelor de poluare cu hidrocarburi și pregătirea implementării unei platforme de monitorizare și informare privind poluarea cu hidrocarburi;

- dezvoltarea capacităților de informare și monitorizare necesare pentru a permite țărilor riverane să trateze mai bine poluarea provocată de hidrocarburi.

Rezultatele acestor două proiecte vor fi cunoscute până la sfârșitul lui 2011. După cum s-a afirmat în scrisoarea adresată Parlamentului privind „executabilitatea” amendamentelor votate la prima lectură, Comisia consideră că este preferabil să se aștepte rezultatele proiectelor menționate anterior înainte de a se lansa noi activități în legătură cu poluarea cu hidrocarburi.

Întrucât Comisia vede o posibilitate de a se realiza activități suplimentare în ceea ce privește chestiunea monitorizării ecologice a bazinului Mării Negre, în cadrul acțiunii pregătitoare, aceasta consideră că valoarea creditelor votate în cadrul bugetului 2010 (2 milioane EUR) nu poate fi utilizată integral.

Având în vedere necesitatea de a se construi pe baza proiectelor și rezultatelor existente, de a se evita suprapunerile cu activități relevante în curs de derulare sau deja planificate și de a se ține seama de capacitatea de absorbție a eventualelor organizații de implementare din regiune, Comisia consideră că activitățile posibile pentru 2010 nu ar necesita resurse financiare care să depășească 0,5 milioane EUR.

Prin urmare, Comisia propune să se redistribuie o sumă de 1,5 milioane EUR în credite de angajament.

- 19 06 08 — Răspuns de urgență la criza financiară și economică în țările în curs de dezvoltare

Bugetul comunitar nu permite abordarea directă a consecințelor crizei economice și financiare în aproximativ 50 de țări vizate de Instrumentul de cooperare pentru dezvoltare (ICD) și nu poate reprezenta un substitut pentru rolul și mandatul macroeconomic și sectorial al instituțiilor financiare internaționale (IFI).

Reprezentând o sumă limitată, scopul acțiunii pregătitoare ar trebui să fie, mai degrabă, conform cu obiectivul Parlamentului European , de a evalua consecințele crizei economice și financiare în țările în curs de dezvoltare.

Comisia a propus să se înceapă implementarea acestor acțiuni în 2010 prin lansarea unui studiu privind impactul crizei în țările în curs de dezvoltare. Se estimează că o sumă de 0,5 milioane EUR ar fi adecvată pentru a se efectua un studiu. Prin urmare, Comisia propune să se redistribuie o sumă de 2,5 milioane EUR în credite de angajament.

- 19 09 01 — Cooperarea cu țările în curs de dezvoltare din America Latină

Ca urmare a reevaluării acțiunilor deja planificate, Comisia propune să se redistribuie o sumă de 1 milion EUR.

- 19 10 01 01 — Cooperarea cu țările în curs de dezvoltare din Asia

Ca urmare a reevaluării acțiunilor deja planificate, Comisia propune să se redistribuie o sumă de 2 milioane EUR.

- 21 02 01 — Securitate alimentară

Ca urmare a reevaluării acțiunilor deja planificate, Comisia propune să se redistribuie o sumă de 1 milion EUR.

- 21 02 03 — Mecanismul de reacție rapidă la creșterea prețurilor la produsele alimentare în țările în curs de dezvoltare

O sumă de 17,4 milioane EUR a fost vărsată anticipat, în 2009, pentru a acoperi nevoi urgente în Ghana. După cum s-a anunțat deja în transfer (DEC 42/2009), Comisia intenționează să propună un transfer în sens invers, în 2010, către altă linie bugetară, pentru a respecta alocarea totală a Facilității pentru alimente de 1 miliard EUR în cursul perioadei 2008-2010.

Astfel, Comisia propune să se redistribuie o sumă de 17,4 milioane EUR în credite de angajament.

- 21 05 01 01 — Sănătate

Ca urmare a reevaluării acțiunilor deja planificate, Comisia propune să se redistribuie o sumă de 1 milion EUR.

- 21 05 01 06 — Acțiune pregătitoare – transferul de tehnologie în domeniul farmaceutic în favoarea țărilor în curs de dezvoltare

Obiectivul acestei acțiuni pregătitoare este de a sprijini îmbunătățirea cercetării, dezvoltării și capacității de producție în domeniul farmaceutic, în țările în curs de dezvoltare, pentru a spori accesul, în special al țărilor sărace și a țărilor cel mai slab dezvoltate, la produse care permit îngrijirea bolilor asociate sărăciei, a celor tropicale și a celor neglijate, precum și a bolilor netransmisibile.

În cadrul primului an al acestei acțiuni pregătitoare - bugetul 2008 -, a fost semnat un acord privind contribuțiile financiare cu Organizația Mondială a Sănătății (OMS), în decembrie 2008, pentru punerea în aplicare a unei ample consultări cu părțile interesate. Scopul studiului este de a identifica principalele provocări și obstacole cu care se confruntă producția locală de produse farmaceutice și transferul aferent de tehnologii către țările în curs de dezvoltare și de a oferi recomandări și orientări pentru acțiuni suplimentare în acest domeniu. Studiul a fost lansat în ianuarie 2009 și va dura 24 de luni.

O parte din creditele din cadrul celui de-al doilea an al acțiunii pregătitoare - bugetul 2009 - a fost utilizată pentru a extinde acest studiu la vaccine și diagnostice, printr-o modificare la acordul inițial privind contribuțiile financiare cu OMS (0,5 milioane EUR). Acțiuni suplimentare vor fi identificate în comun cu OMS și cu Conferința Organizației Națiunilor Unite pentru Comerț și Dezvoltare (UNCTAD) atunci când primele rezultate parțiale ale studiului vor fi disponibile începând cu martie 2010. Această a doua fază (4,5 milioane EUR) va pune bazele pentru punerea în aplicare a recomandărilor studiului și va stabili cadrul pentru măsuri concrete de consolidare a capacităților conform nevoilor și priorităților identificate. Se așteaptă ca aceasta să fie implementată printr-un acord privind contribuțiile financiare cu cea mai adecvată agenție ONU.

Cea de a doua fază a acestei acțiuni a fost concepută într-un mod flexibil pentru a începe dezvoltarea unor planuri de consolidare a capacităților în domeniul resurselor umane și pentru a ține seama de primele rezultate ale studiului pe măsură ce acestea devin disponibile. Având în vedere că aceste activități sunt deja acoperite de bugetul alocat în 2009, sprijinul pentru alte domenii ar trebui să se bazeze pe recomandările studiului. Prin urmare, ar fi prematur și foarte dificil să se identifice activități suplimentare înainte de 2011.

Studiul finanțat din bugetul 2008 a început de abia în 2009. Acesta vizează identificarea de priorități și provocări în ceea ce privește producția farmaceutică locală și transferul aferent de tehnologie și va oferi recomandări pentru acțiuni CE suplimentare în acest domeniu. Întrucât rezultatele finale vor fi disponibile doar la sfârșitul lui 2010, ar fi prematur să se identifice noi acțiuni fără să se țină seama de aceste rezultate.

Prin urmare, Comisia propune să se redistribuie o sumă de 3,3 milioane EUR în credite de angajament.

- 21 06 03 — Sprijin de adaptare pentru țările semnatare ale protocolului privind zahărul

Nu este posibil să se angajeze alocarea indicativă totală pentru Fiji, având în vedere situația politică (articolul 96 din Acordul de la Cotonou și articolul 37 din ICD). În consecință, și întrucât fondurile nu pot fi utilizate astfel cum se planificase inițial, Comisia propune să se redistribuie 24,3 milioane EUR din linia bugetară privind zahărul.

- 21 07 04 — Acorduri privind produsele de bază

Acordul internațional privind esențele de lemn tropical, negociat în 2006, trebuia să intre în vigoare în 2009 sau cel puțin în 2010. Cu toate acestea, Brazilia, unul dintre cei mai mari producători mondiali de esențe de lemn tropical, nu a ratificat încă acordul. Astfel, acordul va intra în vigoare mai târziu decât se prevăzuse inițial, cotizațiile fiind mai reduse decât se estimase.

Prin urmare, Comisia propune să se redistribuie o sumă de 1,8 milioane EUR în credite de angajament.

2.2 Mobilizarea instrumentului de flexibilitate

Punctul 27 din Acordul interinstituțional din 17 mai 2006[7] permite mobilizarea instrumentului de flexibilitate în vederea finanțării unor cheltuieli clar identificate care nu ar putea fi finanțate în limitele plafoanelor disponibile pentru una sau mai multe rubrici din cadrul financiar multianual.

În conformitate cu punctul 27 din Acordul interinstituțional și după ce a examinat toate posibilitățile pentru realocarea creditelor în cadrul rubricii 4, după cum se prevede în secțiunea 2.1 de mai sus, Comisia propune mobilizarea instrumentului de flexibilitate pentru finanțarea măsurilor de însoțire pentru sectorul bananelor cu o sumă de 18,3 milioane EUR peste plafonul rubricii 4.

3. TABEL RECAPITULATIV PE RUBRICI ALE CADRULUI FINANCIAR

Cadrul financiar Rubrică/subrubrică | Cadrul financiar 2010 | Buget 2010 (inclusiv PBR 1-2/2010) | PBR 3/2010 | Buget 2010 (inclusiv PBR 1-3/2010) |

|Credite de angajament |Credite de plată |Credite de angajament |Credite de plată |Credite de angajament |Credite de plată |Credite de angajament |Credite de plată | | 1. CREȘTERE DURABILĂ | | | | | | | | | | 1a. Competitivitate pentru creștere economică și ocuparea forței de muncă |14 167 000 000 | |14 861 853 253 |11 342 270 803 | | |14 861 853 253 |11 342 270 803 | |1b. Coeziune pentru creștere economică și ocuparea forței de muncă |49 388 000 000 | |49 387 592 092 |36 384 885 000 | | |49 387 592 092 |36 384 885 000 | | Total | 63 555 000 000 | |64 249 445 345 |47 727 155 803 | | |64 249 445 345 |47 727 155 803 | | Marjă[8] | | |-194 445 345 | | | |-194 445 345 | | | 2. CONSERVAREA ȘI GESTIONAREA RESURSELOR NATURALE | | | | | | | | | | Din care cheltuieli de piață și plăți directe |47 146 000 000 | |43 819 801 768 |43 701 207 586 | | |43 819 801 768 |43 701 207 586 | | Total | 59 955 000 000 | |59 498 833 302 |58 135 640 809 | | |59 498 833 302 |58 135 640 809 | | Marjă | | |456 166 698 | | | |456 166 698 | | | 3. CETĂȚENIE, LIBERTATE, SECURITATE ȘI JUSTIȚIE | | | | | | | | | | 3a. Libertate, securitate și justiție |1 025 000 000 | |1 006 487 370 |738 570 370 | | |1 006 487 370 |738 570 370 | |3b. Cetățenie |668 000 000 | |668 000 000 |659 387 500 | | |668 000 000 |659 387 500 | | Total | 1 693 000 000 | |1 674 487 370 |1 397 957 870 | | |1 674 487 370 |1 397 957 870 | | Marjă[9] | | |18 512 630 | | | |18 512 630 | | | 4. UE CA ACTOR GLOBAL[10] | 7 893 000 000 | | 8 141 006 470 |7 787 695 183 |19 175 530 | | 8 160 182 000 |7 787 695 183 | | Marjă | | | 875 530 | | | | -18 300 000 | | | 5. ADMINISTRAȚIE[11] | 7 882 000 000 | |7 908 478 423 |7 908 478 423 | | |7 908 983 423 |7 908 478 423 | | Marjă | | | 53 016 577 | | | | 53 016 577 | | | TOTAL | 140 978 000 000 |134 289 000 000 |141 472 755 910 |122 956 928 088 |19 175 530 | |141 491 931 440 |122 956 928 088 | | Marjă | | |529 126 912 |11 660 953 912 | | |528 250 560 |11 660 953 912 | |

[1] JO L 248, 16.9.2002, p. 1.

[2] JO L 64, 12.3.2010.

[3] COM(2010) 107.

[4] COM(2010) 108.

[5] JO L 378, 27.12.2006, p. 41.

[6] COM(2010) 102.

[7] JO C 139, 14.6.2006, p. 1.

[8] Fondul european de ajustare la globalizare (FEG) nu este inclus în calculul marjei de la rubrica 1a (500 de milioane EUR). Suma de 195 de milioane EUR peste plafon este finanțată prin mobilizarea instrumentului de flexibilitate.

[9] Valoarea Fondului de solidaritate al Uniunii Europene (FSUE) este înscrisă prin adăugare la rubricile relevante, astfel cum este prevăzut în AI din 17 mai 2006 (JO C 139, 14.6.2006).

[10] Marja pentru 2010 prevăzută la rubrica 4 nu ia în considerare creditele referitoare la rezerva pentru ajutoare de urgență (248,9 milioane EUR). Suma de 18,3 de milioane EUR peste plafon este finanțată prin mobilizarea instrumentului de flexibilitate.

[11] Pentru calcularea marjei sub plafonul prevăzut pentru rubrica 5, se ia în considerare nota de subsol (1) din cadrul financiar 2007-2013 pentru suma de 78 de milioane EUR privind contribuțiile personalului la sistemul de pensii.